લગભગ બે વર્ષ અગાઉ પૂણેની કંપનીના ડાયરેક્ટર હેમંત ભોપેએ વડોદરાના સયાજીગંજ વિસ્તારમાં આવેલી હોટલ ઓએસીસમાં એક સેમીનાર રાખ્યો હતો. આ સેમીનાર એટેન્ડ કરવા માટે પ્રતિશભાઇના મિત્ર દિપા અદલખા પણ આવ્યા હતા. તેમની સાથે તેમમએ સેમીનાર એટેન્ડ કર્યો હતો. જેમાં બીટકોઇન અંગેની વાતો કરી હતી. ગેનબીટકોઇન કંપનીમાં આ બાબતે રોકાણ કરવા માટે જણાવ્યુ હતુ. તેમાં પ્રતિ માસ દસ ટકા રીટર્ન મળશે તે અંગેની લાલચ પણ આપી હતી. આ રોકાણ અંગે અંગે અઢાર માસનો કરાર પણ રહેશે. રોકાણ કરવા બીજા મેમ્બરો લાવશો તેનું કમીશન પણ મળશે. આ પ્રકારની વાતો કરીને બીજો દિલ્હી ખાતે રાખેલ સેમીનારમાં પણ તેમને આમંત્રણ આપ્યુ હતુ. જેના પગલે પ્રતિશભાઇ દિલ્હી પણ ગયા હતા. તેમના મિત્ર પ્રણય શાહની સાથે દિલ્હી જઇને સેમિનાર એટેન્ડ કર્યો હતો. જ્યાં ગેનબીટકોઇના ડાયરેક્ટર અમીત ભારદ્વાજ સાથે પણ બેઠક થઇ હતી. આ ટોળકીની સાથે વાતોના પગલે તેઓએ બીટકોઇનની ખરીદી કરી હતી.